  Анжелика Тихонова корреспондент Удмуртиысь Глаз ёросын биатлон огъет усьтвны малпало. Со сярысь «ВКонтакте» мерлыко вотэсысь бамаз Глазкарлэн тӧроез Сергей Коновалов ивортӥз. Пичи каръёс пӧлын Глазкарын огез тужгес устоез спортъя инфраструктура. Но вань спорт амалъёс, кудъёсыз выль луонлыкъёс кылдытонэз кулэ каро Сергей Коновалов, Глазкарлэн тӧроезКарлэсь но ёрослэсь спорт инфраструктуразэ азинтон, спортъя нылпи школаослэн, ӧнерлыко клубъёслэн ужамзы, спорт объектъёсты возён пумысен Сергей Коновалов Удмуртиысь физкультурая, спортъя но егитъёсын ужан политикая министрен Александр Варшавскиен вераськиз. Министрез Глаз ёросысь Адам гуртын биатлон огъет пуктыны малпанэнызы тодматӥзы. Со Удмуртилэн спортъя сяна, туризмъя картаяз но ас интызэ басьтыны быгатысал, озьы ик спортсменъёсмылы дасяськыны умой инты луысал Сергей Коновалов, Глазкарлэн тӧроез Сергей Коноваловлэн верамезъя, 2023-тӥ арын Глазкар ёросэн ӵош Спортъя тол гурт шудонъёсты ортчытон понна нюръяськыны ӧдъя Озьы ик Александр Варшавскийлы 9 номеро школа дорысь интывылэз возьматӥзы, отчы туэ ГТО куронъёсты сётыны чаклам элькунэн висъям огъетэз пуктозы. Школалэн музъемез карын тужгес бадӟымез луэ – 3 гектар, соин ик азьланяз отчы скандинав амалэн ветлыны сюрес лэсьтыны малпало на. Тодэ вайытом, Удмуртиын улӥсьёсты «ИЖ» мотоциклъёсын мотопробеге пыриськыны ӧтё.  Тегъёс: Спорт Биатлон Удмуртия Глазкар 100ар АлександрВаршавский  